**Konstanze Klosterhalfen** (sündinud 18. veebruaril 1997 Bonnis) on Saksamaa kergejõustiklane, keskmaajooksja.

2016. aasta juunioride maailmameistrivõistlustel Bydgoszczis võitis ta 3000 meetri jooksus pronksmedali.

2017. aasta Euroopa sisemeistrivõistlustel Belgradis võitis ta oma esimese medali täiskasvanute tiitlivõistlustelt, kui sai 1500 meetri jooksus hõbemedali isikliku rekordiga 4.04,45.

8. juunil 2017 püstitas ta Teemantliiga etapil Roomas 1500 meetri jooksus isikliku rekordi 3.59,30-ga.

2017. aasta Euroopa U23 meistrivõistlustel Bydgoszczis võitis ta oma esimese kuldmedali täiskasvanute tiitlivõistlustelt, kui võitis 1500 meetri jooksu ajaga 4.10,30.

2017. aasta maailmameistrivõistlustel Londonis jõudis ta poolfinaali, jäädes oma poolfinaalis 4.06,58-ga kaheksandaks ning sai kokkuvõttes 16. koha.

20. augustil 2017 Birminghamis toimunud Teemantliiga etapil saavutas 3000 meetri jooksus teise koha, püstitades uue rahvusrekordi ajaga 8.29,89. Ta parandas isilikku rekordit enam kui 16 sekundiga.

27. augustil 2017 Berliinis toimunud võistlusel parandas ta 1500 meetris isiklikku rekordit ligi nelja kümnendikuga, joostes 3.58,92.

18. veebruaril 2018 tuli ta 3000 meetri jooksus Saksamaa sisemeistriks uue rahvusrekordiga 8.36,01. Senist Saksamaa rekordit parandas ta enam kui viie sekundiga.

2018. aasta sisemaailmameistrivõistlustel Birminghamis sai ta 8.51,79-ga seitsmenda koha.

2018. aasta Euroopa meistrivõistlustel Berliinis sai ta 5000 meetri jooksus hooaja tipptulemusega 15.03,75 neljanda koha.

2019. aasta Euroopa sisemeistrivõistlustel Glasgow's võitis ta 3000 meetri jooksus hõbemedali. Sama aasta 30. juunil jooksis ta Teemantliiga etapil Stanfordis 3000 meetri distantsil kõigi aegade kuuenda aja (8.20,07). Samas jooksus püstitas Sifan Hassan uue Euroopa rekordi (8.18,49).

3. augustil 2019 püstitas ta Berliinis toimunud Saksamaa meistrivõistlustel 5000 meetri jooksus uue Saksamaa rekordi – 14.26,76. Ta ületas 1999. aastast Irina Mikitenkole kuulunud Saksamaa rekordi enam kui 15 sekundiga. Selle tulemusega tõusis Klosterhalfen kõigi aegade edetabelis 13. kohale. Euroopa päritolu jooksjatest on temast kiiremini jooksunud ainult Lilia Šobuhhova (14.23,75).

18. augustil 2019 jooksis ta Teemantliiga etapil Saksamaa rekordi miilijooksus – 4.21,11. Ta ületas sellega 1985. aastast Ulrike Brunsile kuulunud Saksamaa rekordi 48 sajandikuga.

Lisaks on ta võitnud medaleid krossijooksu Euroopa meistrivõistlustel juunioride arvestuses.

Klosterhalfen on tulnud neljal korral Saksamaa välis- ja neljal korral sisemeistriks distantsidel 1500, 3000 ja 5000 meetrit.

2016. aastal valiti ta Saksamaa aasta parimaks nooreks naiskergejõustiklaseks.

Ta on läbi aegade noorim naisjooksja, kes on läbinud 800 meetrit kiiremini kahest minutist, 1500 meetrit kiiremini neljast minutist ja 5000 meetrit kiiremini 15 minutist.

Isiklikud rekordid
------------------

Väljas

| Ala | Tulemus | Aeg | Koht |
| --- | --- | --- | --- |
| 800 m jooks | **1.59,65** | 3. juuni 2017 | Saksamaa Pfungstadt |
| 1500 m jooks | **3.58,92** | 27. august 2017 | Saksamaa Berliin |
| miilijooks | **4.21,11** NR | 18. august 2019 | Suurbritannia Birmingham |
| 3000 m jooks | **8.20,07** NR | 30. juuni 2019 | Ameerika Ühendriigid Stanford |
| 5000 m jooks | **14.26,76** NR | 3. august 2019 | Saksamaa Berliin |
| 10 000 m jooks | **31.01,71** NR | 27. veebruar 2021 | Ameerika Ühendriigid Austin |

Sees

| Ala | Tulemus | Aeg | Koht |
| --- | --- | --- | --- |
| 800 m jooks | **2.03,37** | 21. veebruar 2016 | Saksamaa Dortmund |
| 1500 m jooks | **3.59,87** NR | 8. veebruar 2020 | Ameerika Ühendriigid New York |
| miilijooks | **4.17,26** NR | 8. veebruar 2020 | Ameerika Ühendriigid New York |
| 3000 m jooks | **8.32,47** NR | 16. veebruar 2019 | Saksamaa Leipzig |
| 5000 m jooks | **14.30,79** AR | 27. veebruar 2020 | Ameerika Ühendriigid Boston |

Allikas: IAAF

Viited
------

1. 1 2  Konstanze Klosterhalfen. european-athletics.org. Vaadatud 6.8.2017
2. 1 2  Konstanze Klosterhalfen. leichtathletik.de. Vaadatud 6.8.2017
3. ↑  "Deutsche Lauf-Hoffnung zahlt Tribut". sport1.de. 5.8.2017. Vaadatud 6.8.2017
4. 1 2  "Klosterhalfen läuft deutschen Rekord über 3000 Meter". faz.net. 20.8.2017. Vaadatud 21.8.2017
5. ↑  "Konstanze Klosterhalfen läuft in Diamond League deutschen Rekord über 3000 m". eurosport.de. 20.8.2017. Vaadatud 21.8.2017
6. ↑  "ISTAF: Konstanze Klosterhalfen mit neuer Bestzeit über 1500 m". eurosport.de. 27.8.2017. Vaadatud 3.10.2017
7. ↑  "Klosterhalfen breaks German indoor 3000m record – national indoor championships round-up". iaaf.org. 18.2.2018. Vaadatud 2.3.2018
8. ↑  "Leichtathletik-EM: Konstanze Klosterhalfen Vierte über 5000 Meter". 12.8.2018. sport1.de. Vaadatud 16.8.2018
9. ↑  "Klosterhalfen pulverisiert 5000-Meter-Rekord". Spiegel Online. 3.8.2019. Vaadatud 21.8.2019
10. ↑  "Leichtathleten des Jahres". leichtathletik.de. Vaadatud 25.3.2017

Välislingid
-----------

|  |  |
| --- | --- |
|  | Pildid, videod ja helifailid Commonsis: **Konstanze Klosterhalfen** |

* Konstanze Klosterhalfen Rahvusvahelise Kergejõustikuliidu kodulehel Muuda Vikiandmetes
* "40. GA-Wandertag: Zum Wandern läuft Konstanze Klosterhalfen zu schnell". General-Anzeiger Bonn. 25.8.2017